text stringlengths 0 17.2k |
|---|
kuti abantu nabekalisha mu mushi bamona abantu balapona umoumo mushi balefwa |
abantu cabapesha amano kuti abati tufulumuke ala mukwai te kuibepesha fye |
yaipaya abantu bonse mu mushi mulya cilya bapwa yalungama ne ku musumba wa mfumu |
aba mu musumba kuti nabekalisha baumfwa kwaletwa abantu balaikutila fye |
amalibu ya mupamba yaipaya abantu bonse mu musumba ne mfumu ine kumo yaipaya |
yalungama ne mu tumishi tonse utwali mumbali yaipaya abantu bonse nakalyanakalya |
ilyo yapwisha ukwipaya abantu bonse nomba yaibika na mu nshila ukukonka ukwaya shikulu wa yako |
utumishi tonse utwali mu nshila yastha yapyanga nga ku ceswa |
kuti mu mushi mwine mwali cibinda nabekalisha baumfwa ku kabanga kwatula inkuta abantu baleililila fye pa kumona uko abantu balefwa |
apo pene cibinda na wishi baishiba abati te cimbi malibu ayo yaisa yaleipaya abantu |
bwangu bwangu wishi abuula ne nondo imbi atendeka no lubilo ukuya uko kwine amalibu yaleipaila abantu |
ashifika fye ayakonsa no kuyakonsa yawa na panshi |
abantu bashele mu mushi elyo balongana na mwane wine cilumendo ulya afika |
abantu baipusha abati nga kanshi finshi ifi fyaipaya abantu bafula iff |
wishi ayasuka ati ifi fyaipaya abantu malibu umwana wandi uyu e waishilelomba kuli ine e pa kumupela ukuti akaye mu kwipailako inama |
ine nalimwebele ukuti teti uleke umuntu umbi ekateko |
nomba uko ayasha ku buko bwakwe pali umuntu umo uwayatumine afililwe no kuyakonsa |
e calenga mwandi abantu ku calo uko nabapwa takuli na wesako |
ale we mwine sosa kanshi washile shani amalibu ukuti yacite ubusanso bwabipa ifi |
cilumendo nao asosa ati ee cinecine aya malibu nine nalombele kuli batata aba malibu ya kuilombela ne mwine |
kwena apo naila ku buko nshatalanyenda na muntu umbi iyo nyenda fye na kabukwe bwandi pe mu mpanga pa kwipaya inama |
kwena mwandini nalimo niko kene e kacita no bu busanso |
elyo abantu baimine ku calo uko amalibu yashafikile bayasanga cinecine amalibu nayalofya icalo |
balishikile abantu bonse abo bamwene mu menso yabo lelo abengi babolele fye no kuliwa ne fyuni |
nomba abantu pa kushika abafwile ku malibu baleti yangu amalibu ya kuilombela ifyo yonawile abantu |
na cine ilyo bamo beleenda mu mpanga bailesanga kalya kaice apo kafwila mupepi ne fwasa |
ne nama nasho apo shabolela ntangalintangali baisashimika ku mushi |
abantu baishiba ukuti cimecine e filya cibinda asosele kanshi ni kabukwe bwakwe e kaposele amalibu |
pali kantunse kapwa |
apa e patula ilya nsoselo abantu basosa nga bamona umuntu ubwafya bwamufikila bwatula ku cintu ico umwine aitendekele |
kuti batila yalya malibu ya kuilombela umwine aifwaile fye |
efilya banacisesa baleeba mwane abati we mwana wandi wilya cilemba nasasa |
wena ati balembepa fye cilemba asashile kwi |
nomba cilya alya elyo fyakandinkana ne ndya |
yalya e malibu ya kuilombelia |
apatula imidomba ukulya imbalala mu fifwani |
umuntu umo ali mulunshi wa mbwa alelunga utunama twa mu mpanga |
ali ne mbwa yakwe iyamaka nganshi |
nga aya mu kulunga talebwela fye iyo kuti nga tepeye ninshi naisanakungika akana ka munjili |
bushiku bumo alungile kasuba konse ukwabula ukuti epaye nelyo kamo aipaya fye akalipulu kamo |
kuti akasuba kati kasendame amona ne kumbi lya mfula lyateka |
kuti ati aloleshe ku kapinda ka kulyo amona akacushi kalefululuka pa mutanda eko apilibukila ukuti aye obe imfula |
atendeka no lubilo ukulaya uko kwine |
asuka afika na pa mutanda |
asosa ati oti mukwai mwe bene umo |
abali mu mutanda abati kalibu |
cilya aingila kuti ati ndoleshe amona fye ni bamunkalamo na bakashi na bana bane |
umuntu ati akankamane pa mwinshi inkalamo aiti |
shipita mune kanshi cinshi watiina ulefwaya ubombe shimona imfula yatendeka ukuloka |
awe umuntu aingila bamuposela na kakunkusha epo aikala |
abula akalipulu akabika nga filya imbwa nayo yalala nge fi |
kuti cilya umuntu aikala fye akashita kanono aumfwa bamunkalamo abati |
we muntunse ala ifwe tuli ne nsala twalunga kasuba konse ukwabula no kumona nelyo kame |
eico kanshi twashuka apo waisa mwandi tata |
ale nomba bula ipulu ili bika pa mulilo nga lyapya upele mbwa yobe ilye |
imbwa nga yalya na iwe wipaye imbwa ulye nga walya imbwa na ifwe elyo tukulye |
umuntunse akankamana fye ifyakucita fyabula |
atontonkanya ulwa kufulumuka nomba ati ielo kuti naslia inkalamo awe calala cayalya fye |
kuti cilya cine acili aletontonkanya ifyo fine aumfwa ye ku mwinshi ori uma |
bankalamo nabengile mukwai emo tuli |
kuti bati baloleshe bamona ni bamunomba mukulti na bakashi |
ico bene balokelwe ku mfula babaselela na ku mulilo abati nabese bekale apa mukwai |
bamunomba bakangabala na ku mulilo balaonta |
akashita kapita fye insala kuli bankalamo yacilamo babwekeshapo abati |
we muntunse bushe taumfwile ifyo nkwebele |
ala ndeti bula ipulu upele imbwa imbwa nga yalya na iwe wipaye imbwa ulye nga walya imbwa na ifwe tukulye |
umuntu nakabili alawayawaya fye |
eiyo umunomba nao auti shi na iwe wilawayawaya cita fye ifyo imfumu shakweba |
pantu baleti nga bapwa ukukulya ne ifwe elyo tubalye bonse |
bushe taumwene umulopa uyu ku milomo yesu |
pantu nombaline elyo twapwa ukulya inkalamo shitatu |
kabili tatwikwite iyo |
kano nga twaongeshapo ishi shibili no twana utu tune lyena tulebako bwino |
umugjomba walolesha ku fmuti fya mu mutanda wamona ukuti ububenshi bwalibumba ku fimuti |
elyo wakonkanyapo ukusosa auti bushe mwe fita fyandi namwishiba ukuti natusanga umunani na umbi muno mutanda |
wakupula ipindo ku mabula ya mutanda ububenshi bwati waaaaaa |
yaba mukwai bankalamo bashumfwa ifyo balafwaya ukupulila umutanda pa mbilibili |
lelo batontonkanya ukuti nga twafulumuka ulubllo ukufuma muno mutanda |
lyena baletukonka batwipaye |
nomba tucite fye amano yambi |
elyo munkalamo ati mwe bana bandi shimoneni imfula yakalika |
umulilo uyu walafwaya ukushima |
twalaneni muyekumbilishapo utukuni pa kakumba apa |
muleke ishamfumu shise shikangabuke ku mpepo |
elyo yasosa mu kapopo ati na kuya na kutabwela |
bamwana nkalamo bonse bafulumuka e miile iyo ine |
munomba abwekeshapo ukweba umuntu ati we mwaumee bushe taumfwile ifisosele ishina lukonde |
shi ale cita ifyo fine uleke na ifwe tubashimpaule bwangubwangu imilomo walaleka tufwe ku nsala |
nkalamo ati endita kanabesa ala lekeni abaice belete utukuni pakuti umulilo wise ufule pa kocapo ipulu ne mbwa |
munomba ati ee cisuma natulolele abaice babwele |
inshita yati ipite panono munkalamo ati we mukashi wandi shimona uko abana balola ubebe babwele bwangu bwangu |
kabili aeba umukashi mu kapopo ati nakuya nakutabwela |
umukashi aisafuma mu mutanda iyomne e miile tewakuceba na panuma |
kabili akashita kapita panono nomba bankalamo abene basosa fye abau |
mulopwe kanabesa ala cilya canakashi na bamwane te pa kushitashita lekeni mbakonkele uleke balete bwangu inkuni |
ashifuma fye apooka ulwa kantu ayakungula abakashi na bamwane balima ulwa kulima balaya fye iciyeyeye |
ku mitanda ukushele umuntunse ne mignomba mugomba asoosa ati |
taumwene mune ala twakupususha balya wamona tababwele ilya ine e mille nabaya |
leka tubasukilishe twalabwela twise tulande na iwe nga twabwela |
bamuyjomba bakonka ne nkalamo panuma kuti bati baloleshe pe shilya lya kamana bamona abo baleya ulubilo |
Subsets and Splits
No community queries yet
The top public SQL queries from the community will appear here once available.